pythainlp/thaigov-v2-corpus-22032023 huggingface dataset:
วันพุธที่ 7 ธันวาคม 2565
สถาบันการบินพลเรือน เปิดรับสมัครหลักสูตรประกาศนียบัตรวิชาชีพ สาขาวิชาเตรียมวิศวกรรมการบิน สำหรับนักเรียนระดับมัธยมศึกษาตอนต้น
...
สถาบันการบินพลเรือน เปิดรับสมัครหลักสูตรประกาศนียบัตรวิชาชีพ สาขาวิชาเตรียมวิศวกรรมการบิน สำหรับนักเรียนระดับมัธยมศึกษาตอนต้น
สถาบันการบินพลเรือน รัฐวิสาหกิจในสังกัดกระทรวงคมนาคม กองวิชาวิศวกรรมการบิน สถาบันการบินพลเรือน เปิดรับสมัครนักศึกษาใหม่ หลักสูตรประกาศนียบัตรวิชาชีพ สาขาวิชาเตรียมวิศวกรรมการบิน เปิดโอกาสให้นักเรียนระดับมัธยมศึกษาตอนต้น ได้พัฒนาทักษะ และความรู้พื้นฐานทางด้านวิศวกรรมการบิน สามารถต่อยอดประกอบอาชีพในอุตสาหกรรมการบินในอนาคต เป็นหลักสูตรสองภาษา (ฐานวิทยาศาสตร์และเทคโนโลยีการบิน) เทียบวุฒิการศึกษาต่างประเทศ (GED) โดยคุณสมบัติของผู้สมัคร ต้องเป็นผู้ที่สำเร็จการศึกษาในระดับมัธยมศึกษาตอนต้น (มัธยมศึกษาปีที่ 3) หรือเทียบเท่า
รอบรับตรง
(เปิดรับสมัครตั้งแต่วันที่ 14 ธันวาคม 2565 - 8 มีนาคม 2566)
สำหรับผู้ที่สนใจ สามารถติดตามรายละเอียดและสมัครได้ผ่านทางระบบออนไลน์ที่เว็บไซต์ www.catc.or.th หรือสมัครได้ด้วยตนเองที่อาคารศูนย์พัฒนาบุคลากรด้านการบิน ชั้น G แผนกทะเบียนและวัดผล ติดต่อสอบถามรายละเอียดเพิ่มเติมได้ที่ แผนกสื่อสารองค์กร โทร. 0 2272 5741-4 ต่อ 3620 3621 2210 2220 หรือ Inbox Facebook : catcthailand
วันพุธที่ 7 ธันวาคม 2565
ปลัดกระทรวงยุติธรรม มอบนโยบายหัวหน้าส่วนราชการในสังกัดกระทรวงยุติธรรม จังหวัดนครราชสีมา และตรวจเยี่ยมเรือนจำกลางคลองไผ่
ปลัดกระทรวงยุติธรรม มอบนโยบายหัวหน้าส่วนราชการในสังกัดกระทรวงยุติธรรม จังหวัดนครราชสีมา และตรวจเยี่ยมเรือนจำกลางคลองไผ่
ในวันอังคารที่ ๖ ธันวาคม ๒๕๖๕ เวลา ๑๓.๐๐ น. นางพงษ์สวาท กายอรุณสุทธิ์ ปลัดกระทรวงยุติธรรม มอบนโยบายให้กับ หัวหน้าส่วนราชการหน่วยงานในสังกัดกระทรวงยุติธรรม จังหวัดนครราชสีมา ทั้งหมด ๑๙ หน่วยงาน โดยมี นายสหการณ์ เพ็ชรนรินทร์ รองปลัดกระทรวงยุติธรรม พันตำรวจโท ประวุธ วงศ์สีนิล รองปลัดกระทรวงยุติธรรม นางสาวรวิวรรณ จตุรพิธพร ที่ปรึกษาด้านกฎหมาย สำนักงานปลัดกระทรวงยุติธรรม พร้อมด้วยผู้บริหารสำนักงานปลัดกระทรวงยุติธรรม และหัวหน้าส่วนราชการในจังหวัดนครราชสีมา ให้การต้อนรับ ณ เรือนจำกลางคลองไผ่ จังหวัดนครราชสีมา
ปลัดกระทรวงยุติธรรม ได้มอบนโยบายกับหัวหน้าส่วนฯ ๔ ประเด็น ดังนี้ ๑. กระทรวงยุติธรรมมีกลไกสำคัญระดับพื้นที่ คือ กลไกคณะกรรมการพัฒนาการบริหารงานยุติธรรมระดับจังหวัด (กพยจ.) และระดับชาติคือ คณะกรรมการพัฒนาการบริหารงานยุติธรรมแห่งชาติ (กพยช.) อยากจะให้นำมาต่อยอดในการทำงาน เพื่อเพิ่มประสิทธิภาพในการขับเคลื่อนการอำนวยความเป็นธรรมให้เกิดประโยชน์สูงสุดต่อประชาชน ๒. การถอดบทเรียน จากเหตุการณ์จังหวัดนครราชสีมา และจังหวัดหนองบัวลำภู หรือคดีอาชญากรรมอื่นๆ อยากให้วิเคราะห์ไปถึงสาเหตุของปัญหา เพื่อจะรู้วิธีป้องกันและแก้ปัญหาให้ตรงจุด ๓. มุ่งเน้นการประชาสัมพันธ์สร้างความรับรู้ให้กับประชาชนมากยิ่งขึ้น และเมื่อประชาสัมพันธ์มากยิ่งขึ้นและจะต้องเตรียมพร้อมมาตราฐานในการบริการประชาชนที่จะเข้ามาเป็นจำนวนมากด้วย ๔.การยึดมั่นในกฏหมาย ระเบียบการปฎิบัติการต่างๆ ยึดหลักสุจริต หลักธรรมภิบาลในการบริหารงาน มุ่งเน้นประโยชน์ราชการและคำนึงถึงประชาชนเป็นศูนย์กลางการให้บริการสูงสุด
นอกจากนี้ ปลัดกระทรวงยุติธรรม พร้อมผู้บริหาร และคณะฯ ได้ตรวจเยี่ยมให้กำลังใจเจ้าหน้าที่และผู้ต้องขังเรือนจำกลางคลองไผ่ โดยทางเรือนจำฯ ได้จัดชุดแสดงศักยภาพของผู้ต้องขัง อาทิ การแสดงสุนัขแสนรู้เยียวยาจิตใจผู้ต้องขังโทษสูง จากโครงการฝึกอบรมพัฒนาพฤตินิสัยผู้ต้องขังโทษประหารชีวิต การแสดงละครหุ่น การแสดงดนตรี และการแต่งเพลงราชทัณฑ์ปันสุข ทำความดีเพื่อชาติ ศาสน์ กษัตริย์ รวมทั้งเข้าเยี่ยมระบบการพยาบาลดูแลผู้ต้องขัง และโรงครัวประกอบอาหารสำหรับผู้ต้องขัง
วันพุธที่ 7 ธันวาคม 2565
​ขยายเวลา โค้งสุดท้าย!!! ขอเชิญน้องๆ เยาวชนร่วมส่งผลงานไวรัลคลิป ชิงเงินรางวัลกว่า 30,000 บาท
ชิงเงินรางวัลกว่า 30,000 บาท !! กับโครงการประกวดผลิตสื่อไวรัลคลิป (Viral Clip) ในหัวข้อ “การปลูกจิตสำนึกปกป้องสถาบันพระมหากษัตริย์”
เพื่อส่งเสริมให้กลุ่มเยาวชนคนรุ่นใหม่ของประเทศได้มีโอกาสแสดงผลงานอย่างสร้างสรรค์ในการผลิตคลิปที่สื่อถึงเรื่องราวที่สอดคล้องกับหัวข้อการประกวด ปลูกฝังให้เยาวชนของชาติ เกิดความรักเทิดทูนในสถาบันพระมหากษัตริย์ จัดโดยสำนักงานเลขานุการสำนักงานปลัดกระทรวงกลาโหม ร่วมส่งผลงานได้แล้ววันนี้ถึง 19 ธ.ค.65 นี้เท่านั้น!! โดยสามารถติดตามรายละเอียดได้ที่ https://sopsd.mod.go.th/Viralclip.aspx
กติกาและเงื่อนไขของการประกวด
1. ผู้เข้าประกวดจะต้องสร้างสรรค์ และผลิตคลิปวิดีโอในรูปแบบที่เข้าใจง่ายน่าสนใจ จำนวน 1 เรื่อง ความยาวคลิปไม่น้อยกว่า 45 วินาที และไม่เกิน 1.30 นาที มีคุณภาพ Full HD 1080p พร้อมใส่คำบรรยายภาษาไทย
2. ผู้เข้าประกวด 1 ท่าน สามารถส่งผลงานได้ไม่จำกัดจำนวนแต่มีสิทธิ์ได้รับรางวัลสูงสุดเพียง 1 รางวัลเท่านั้น
3. ผู้เข้าประกวดจะต้องสร้างสรรค์ผลงานด้วยตนเอง และผลงานที่ส่งประกวดต้องไม่มีส่วนหนึ่งส่วนใดที่ละเมิดลิขสิทธิ์ของผู้อื่น ห้ามลอกเลียนแบบ และจะต้องไม่ซ้ำกับผลงานที่เคยมีการเผยแพร่ หรือเคยได้รับรางวัลใด ๆ มาก่อน หากตรวจพบหรือมีผู้ร้องเรียนว่ามีการลอกเลียนแบบ จะถือว่าการเข้าร่วมประกวดของผู้ประกวดรายนั้นเป็นโมฆะ และถือเป็นความรับผิดชอบของผู้นั้นแต่เพียงผู้เดียว
4. ผู้เข้าร่วมประกวดที่ได้รับรางวัลทุกประเภทจะต้องส่งมอบผลงานเป็นไฟล์นามสกุล MP4 ทางอีเมล์ [emailprotected] และยินยอมโดยไม่มีเงื่อนไข หากสำนักงานปลัดกระทรวงกลาโหมจะนำผลงานนั้นไป แก้ไข ดัดแปลง หรือปรับปรุง และเผยแพร่ในสื่อต่างๆ เพิ่มเติมได้โดยไม่ขออนุญาตผู้เข้าประกวด
5. สำนักงานปลัดกระทรวงกลาโหมขอสงวนสิทธิ์ในการเปลี่ยนแปลงรายละเอียด โดยไม่ต้องแจ้งให้ทราบล่วงหน้า
6. ผลการตัดสินของคณะกรรมการถือเป็นที่สิ้นสุด
รูปแบบและการส่งผลงาน
1. ส่งผลงานที่อีเมล์ [emailprotected] ภายในวันที่ 19 ธ.ค.65
2. สามารถ Download Logo หน่วยงาน ได้ที่ https://sopsd.mod.go.th/
3. ประกาศผลบนเว็บไซด์ สำนักงานเลขานุการสำนักงานปลัดกระทรวงกลาโหม https://sopsd.mod.go.th/ ในวันที่ 21 ธ.ค.65
หลักเกณฑ์การให้คะแนนผลงาน
คะแนนรวม 100 คะแนน แบ่งเป็น 5 หัวข้อ
แนวคิดในการสร้างคลิปวีดีโอ 20 คะแนน
ความคิดสร้างสรรค์ 20 คะแนน
เทคนิคการเล่าเรื่อง 20 คะแนน
การใช้ภาษาและดนตรี 20 คะแนน
คุณภาพในการผลิต 20 คะแนน
วันพุธที่ 7 ธันวาคม 2565
เริ่มแล้ววันนี้! รัฐบาลเปิดขายพันธบัตรออมทรัพย์ “สุขใจให้ออม” รวม  6 หมื่นล้าน ขายผ่านวอลเล็ต สบม.บน แอปเป๋าตัง และ 4 ธนาคาร อายุ 15 ปีก็ลงทุนได้!
เริ่มแล้ววันนี้! รัฐบาลเปิดขายพันธบัตรออมทรัพย์ “สุขใจให้ออม” รวม  6 หมื่นล้าน ขายผ่านวอลเล็ต สบม.บน แอปเป๋าตัง และ 4 ธนาคาร อายุ 15 ปีก็ลงทุนได้!
วันที่ 7 ธันวาคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า รัฐบาลโดยสำนักงานบริหารหนี้สาธารณะ (สบน.) เปิดจำหน่ายพันธบัตรออมทรัพย์ #รุ่นสุขใจให้ออม วงเงินรวม 60,000 ล้านบาท เริ่มตั้งแต่วันนี้ 7 ธันวาคม 2565 เป็นต้นไป โดยมีช่องทางจำหน่าย 2 ช่องทาง คือ 1)จำหน่ายพันธบัตรผ่านวอลเล็ต สบม. วงเงิน 15,000 ล้านบาท และจำหน่ายผ่านธนาคารตัวแทนจำหน่ายสำหรับประชาชน วงเงิน 45,000 ล้านบาท มีรายละเอียดดังนี้
1. รุ่นสุขใจให้ออมบนวอลเล็ต สบม. วงเงิน 15,000 ล้านบาท มี 2 รุ่น ได้แก่ รุ่นอายุ 3 ปี อัตราดอกเบี้ยแบบคงที่ร้อยละ 2.30 ต่อปี และรุ่นอายุ 7 ปี อัตราดอกเบี้ยแบบคงที่ร้อยละ 3.00 ต่อปี จ่ายดอกเบี้ยทุก 3 เดือน เปิดให้ประชาชนที่มีอายุตั้งแต่ 15 ปีขึ้นไป สามารถลงทุนได้ตั้งแต่ 100 บาท - 20 ล้านบาท โดยผู้เยาว์จะต้องลงทะเบียนในวอลเล็ต สบม. บนแอปพลิเคชันเป๋าตัง และไปยืนยันตัวตนพร้อมผู้ปกครองเพื่อกรอกเอกสารให้ความยินยอม ณ สาขาธนาคารกรุงไทยสำหรับการซื้อครั้งแรก เปิดจำหน่ายตั้งแต่วันที่ 7 – 20 ธันวาคม 2565 ทั้งนี้ ผู้สนใจสามารถดาวน์โหลดแอปพลิเคชันเป๋าตังได้ตั้งแต่วันนี้ เพื่อลงทะเบียน ยืนยันตัวตน และเติมเงินเข้าวอลเล็ต สบม. ผ่าน Mobile Banking หรือผูกบัญชีธนาคารกรุงไทย รวมถึงเติมเงินด้วย Wallet ID ที่เคาน์เตอร์ธนาคารกรุงไทยทุกสาขา
2. รุ่นสุขใจให้ออม วงเงินรวม 45,000 ล้านบาท ผ่านธนาคารตัวแทนจำหน่าย 4 แห่ง ได้แก่ ธนาคารกรุงไทย ธนาคารกรุงเทพ ธนาคารกสิกรไทย และธนาคารไทยพาณิชย์ โดยแบ่งจำหน่ายเป็น 2 ช่วง ดังนี้
ช่วงที่ 1 เปิดให้ประชาชนจองซื้อพันธบัตรผ่านธนาคาร วันที่ 13 -14 ธันวาคม 2565 วงเงิน 40,000 ล้านบาท จำนวน 2 รุ่น ได้แก่ รุ่นอายุ 3 ปี อัตราดอกเบี้ยแบบคงที่ร้อยละ 2.30 ต่อปี และรุ่นอายุ 7 ปี อัตราดอกเบี้ยแบบคงที่ร้อยละ 3.00 ต่อปี จ่ายดอกเบี้ยทุก 3 เดือน โดยทยอยจัดสรรพันธบัตรเป็นรอบๆ เวียนจนครบผู้ซื้อทุกราย วงเงินจองซื้อขั้นต่ำ 1,000 บาท ทวีคูณรอบละ 1,000 บาท และสามารถจองซื้อได้โดยไม่จำกัดวงเงินซื้อขั้นสูง
ผู้สนใจสามารถจองซื้อผ่าน Internet Banking Mobile Banking หรือเคาน์เตอร์ของธนาคารตัวแทนจำหน่ายทั้ง 4 แห่ง ทั้งนี้ ลำดับในการจองซื้อไม่มีผลต่อการจัดสรร ไม่ว่าจะไปช้าหรือเร็วมีสิทธิ์การซื้อเท่าเทียมกัน ซึ่งผู้จองซื้อจะทราบผลการจัดสรรพันธบัตร ในวันที่ 15 ธันวาคม 2565 จากทั้งจาก SMS ของธนาคารตัวแทนจำหน่าย ช่วงที่ 2 เปิดจำหน่ายให้แก่นิติบุคคลที่ไม่แสวงหากำไรตามที่กระทรวงการคลังกำหนด (19 - 20 ธันวาคม 2565) วงเงิน 5,000 ล้านบาท จัดสรรพันธบัตรแบบ First-Come, First-Served รุ่นอายุ 10 ปี อัตราดอกเบี้ยแบบคงที่ร้อยละ 2.90 ต่อปี จ่ายดอกเบี้ยทุก 6 เดือน วงเงินซื้อขั้นต่ำ 1,000 บาท และไม่จำกัดวงเงินขั้นสูง
ทั้งนี้ สอบถามข้อมูลเพิ่มเติมได้ที่ธนาคารกรุงไทย โทร. 20-111-1111 และธนาคารตัวแทนจำหน่ายทั้ง 4 แห่ง
วันพุธที่ 7 ธันวาคม 2565
“กรุงไทย” ยกทัพบริการการเงินร่วม Thailand Smart Money Bangkok ชูแนวคิด “ติดปีกไทย สู่ความยั่งยืน”
ธ.กรุงไทยยกทัพบริการทางการเงินพร้อมข้อเสนอสุดพิเศษในงาน Thailand Smart Money Bangkok ครั้งที่ 13 ภายใต้แนวคิด “ติดปีกไทย สู่ความยั่งยืน : Empower Better Life for All Thais” ระหว่างวันที่ 9-11 ธันวาคม 2565 ที่ BCC HALL เซ็นทรัลพลาซา ลาดพร้าว
ธนาคารกรุงไทย ในฐานะธนาคารพาณิชย์ชั้นนำของประเทศ มุ่งมั่นพัฒนาผลิตภัณฑ์และบริการทางการเงินที่ทันสมัย ตอบโจทย์ความต้องการของลูกค้าทุกกลุ่ม ยกระดับคุณภาพชีวิตคนไทยให้ดีขึ้นทุกวัน สอดคล้องกับวิสัยทัศน์ “กรุงไทย เคียงข้างไทย สู่ความยั่งยืน” ยกทัพบริการทางการเงินพร้อมข้อเสนอสุดพิเศษในงาน Thailand Smart Money Bangkok ครั้งที่ 13 ภายใต้แนวคิด “ติดปีกไทย สู่ความยั่งยืน : Empower Better Life for All Thais” ด้วยผลิตภัณฑ์การเงินและการลงทุนที่ตอบโจทย์ลูกค้าทุกกลุ่ม ระหว่างวันที่ 9-11 ธันวาคม 2565 ที่ BCC HALL เซ็นทรัลพลาซา ลาดพร้าว
สำหรับบริการทางการเงินและโปรโมชั่นภายในงาน ครอบคลุมทั้งสินเชื่อรายย่อย สินเชื่อ SMEs ได้แก่ สินเชื่อกรุงไทยบ้านให้เงิน เปลี่ยนหลักทรัพย์ให้เป็นเงินก้อนโตได้ง่ายๆ วงเงินกู้สูงสุด 20 ล้านบาท กู้ได้นาน 30 ปี สินเชื่อบ้านกรุงไทย ดอกเบี้ยเริ่มต้นปีแรก 1.00%ต่อปี วงเงินกู้สูงสุด 100% ระยะเวลากู้สูงสุด 40 ปี ฟรีค่าธรรมเนียมยื่นกู้ Krungthai NPA MEGA Sale 2565 ยกทัพทรัพย์สินพร้อมขายคุณภาพดีทั่วประเทศ กว่า 3,000 รายการ มูลค่ากว่า 14,000 ล้านบาท ลดราคาสูงสุด 55% Krungthai NPA เหมาเหมา ซื้อทรัพย์ราคาพิเศษ เมื่อเหมาทรัพย์ตั้งแต่ 3 รายการขึ้นไป พร้อมสินเชื่อที่อยู่อาศัยสำหรับผู้ซื้อทรัพย์สินพร้อมขาย (NPA) ดอกเบี้ยเริ่มต้นปีแรก 0.5% ระยะเวลากู้สูงสุด 40 ปี ยกเว้นค่าธรรมเนียม การประเมินราคาหลักทรัพย์ประกัน นอกจากนี้ยังมี สินเชื่อกรุงไทยธนวัฏ เพื่อสมาชิก กบข. วงเงินสูงสุด 15 เท่าของเงินเดือน คิดดอกเบี้ยตามจำนวนเงินใช้จริง สินเชื่ออเนกประสงค์ เพื่อสมาชิก กบข. วงเงินกู้สูงสุด 5 ล้านบาท ดอกเบี้ยพิเศษเริ่มต้น 6.47% ต่อปี ไม่ต้องมีบัญชีเงินเดือนผ่านกรุงไทย ก็สามารถยื่นกู้ได้
ธนาคารตอกย้ำแนวทางการสนับสนุนผู้ประกอบการ SMEs ทุกกลุ่มเข้าถึงแหล่งเงินทุน ด้วยสินเชื่อฟื้นฟูเพื่อธุรกิจ ดอกเบี้ยพิเศษ 2 ปีแรก ไม่เกิน 2% ต่อปี ผ่อนนานสูงสุด 10 ปี สินเชื่อ Krungthai SME Smart Shop ร้านเล็กก็กู้ได้ เพียงใช้แอปพลิเคชัน “ถุงเงิน”หรือ เครื่อง EDC กรุงไทย ไม่ต้องใช้หลักประกัน วงเงินสูงสุดหลักล้านบาท สินเชื่อกรุงไทย Smart Money สำหรับผู้มีรายได้ประจำ แต่ไม่มีบัญชีเงินเดือนกับธนาคาร ให้กู้วงเงินสูงสุด 5 เท่าของรายได้ ไม่ต้องมีหลักประกัน กู้ได้นาน 5 ปี
นอกจากนี้ เตรียมพบกับ คาราวานตรวจสุขภาพฟรี ของ กรุงไทย-แอกซ่า ประกันชีวิต พร้อมแคมเปญพิเศษ iHealthy Ultra มาตรฐานใหม่ของการวางแผนเรื่องสุขภาพ ตอบโจทย์การวางแผนด้านสุขภาพและ การลงทุน โดยซื้อประกันภัย PA สุขใจชัวร์ เบี้ยประกันภัย 5,000 บาทขึ้นไป ของ บมจ.กรุงไทยพานิชประกันภัย รับบัตร Starbucks E-Coupon มูลค่า 150 บาท ซื้อผลิตภัณฑ์ประกันวินาศภัย บมจ.ทิพยประกันภัย เบี้ยประกันภัย 5,000 บาทขึ้นไป รับสายรัดข้อมืออัจฉริยะ Mi Band 3 และลงทุน 200,000 บาทขึ้นไป รับฟรีกระเป๋า G2000 พิเศษสมัคร บัตรเดบิตกรุงไทย รับ 2 ต่อ ฟรีค่าธรรมเนียมออกบัตร และส่วนลดค่าธรรมเนียมรายปี (ปีแรก) สมัครบัตรเครดิต KTC รับบัตรกำนัล Starbucks มูลค่า 200 บาท
วันพุธที่ 7 ธันวาคม 2565
กสร. เตือน! นายจ้างยื่นแบบ คร.11 ภายใน ม.ค. ศกหน้า
กสร. เตือน! นายจ้างยื่นแบบ คร.11 ภายใน ม.ค. ศกหน้า
กรมสวัสดิการและคุ้มครองแรงงาน (กสร.) กำชับนายจ้างที่มีลูกจ้างตั้งแต่ 10 คนขึ้นไป ต้องยื่นแบบแสดงสภาพการจ้างและสภาพการทำงาน (คร.11) ด้วยตนเอง หรือผ่านช่องทาง E-service ภายในเดือนมกราคม 2566 ให้ถูกต้องและครบถ้วน ทั้งนี้ หากลูกจ้างลดลงไม่ครบ 10 คน ขอให้แจ้งแก้ไขเพื่อปรับปรุงฐานข้อมูลให้เป็นปัจจุบัน หากฝ่าฝืนมีโทษปรับไม่เกิน 20,000 บาท
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) เปิดเผยว่า มาตรา 115/1 แห่งพระราชบัญญัติคุ้มครองแรงงาน พ.ศ. 2541 กำหนดให้นายจ้างซึ่งมีลูกจ้างรวมกันตั้งแต่ 10 ขึ้นไป ยื่นแบบแสดงสภาพการจ้างและสภาพการทำงาน (คร.11) ต่ออธิบดีหรือผู้ซึ่งอธิบดีมอบหมายภายในเดือนมกราคมของทุกปี จึงขอย้ำเตือนให้นายจ้างเร่งดำเนินการจัดเตรียมข้อมูลและยื่นแบบ คร.11 ภายในระยะเวลาที่กำหนด ซึ่งสามารถยื่นแบบดังกล่าวได้ 2 ช่องทาง โดยนำส่งด้วยตนเองที่สำนักงานสวัสดิการและคุ้มครองแรงงานกรุงเทพมหานครพื้นที่ 1-10 หรือสำนักงานสวัสดิการและคุ้มครองแรงงานจังหวัดที่สถานประกอบกิจการตั้งอยู่ หรือยื่นแบบผ่านออนไลน์โดยการกรอกข้อมูลผ่านเว็บไซต์กรมสวัสดิการและคุ้มครองแรงงาน (www.labour.go.th) ช่องทาง E-service (https://eservice.labour.go.th) เพื่อเป็นการอำนวยความสะดวกให้นายจ้างดำเนินการได้ตลอด 24 ชั่วโมง ทั้งนี้ หากตรวจพบว่าสถานประกอบกิจการใดฝ่าฝืนไม่ยื่นแบบแสดงสภาพการจ้างและสภาพการทำงานภายในระยะเวลาที่กำหนด ต้องระวางโทษปรับไม่เกิน 20,000 บาท
อธิบดี กล่าวต่อว่า สำหรับสถานประกอบกิจการที่มีลูกจ้างลดลงไม่ครบ 10 คน หรือไม่มีลูกจ้าง หรือเลิกกิจการ ขอให้กรอกแบบฟอร์มดังกล่าวด้วย เพื่อให้พนักงานตรวจแรงงานนำไปปรับปรุงฐานข้อมูลให้เป็นปัจจุบัน ในส่วนของสถานประกอบกิจการที่เพิ่งมีลูกจ้างครบ 10 คน ก็สามารถยื่นแบบ คร.11 ได้เช่นเดียวกัน หากมีข้อสงสัยสามารถสอบถามข้อมูลเพิ่มเติมได้ที่ สำนักงานสวัสดิการและคุ้มครองแรงงานกรุงเทพมหานครพื้นที่ 1-10 หรือสำนักงานสวัสดิการและคุ้มครองแรงงานจังหวัดทุกจังหวัด หรือโทรศัพท์สายด่วน 1506 กด 3 หรือ 1546
วันพุธที่ 7 ธันวาคม 2565
​“ธ สถิตในดวงใจ…นิรันดร์” สป. จัดกิจกรรมน้อมรำลึกวันคล้ายวันพระบรมราชสมภพ ในหลวง ร.9
...
สำนักงานปลัดกระทรวงกลาโหมขอร่วมน้อมรำลึกในพระมหากรุณาธิคุณจัดกิจกรรมเนื่องในวันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 5 ธันวาคม 2565 ระหว่าง 1 - 6 ธันวาคม 2565 โดยมี พลเอก สนิธชนก สังขจันทร์ ปลัดกระทรวงกลาโหม เป็นประธานในพิธี ณ ห้องพินิตประชานาถ ในศาลาว่าการกลาโหม
สำหรับภายในกิจกรรมประกอบด้วยการบรรยายพิเศษเกี่ยวกับพระราชประวัติ และพระราชกรณียกิจฯ การมอบพันธุ์ไม้มีค่าให้กับผู้แทนหน่วย ศอว.ศอพท. และ รวท.อท.ศอพท. โดยหลังจากนั้นปลัดกระทรวงกลาโหมและคณะตรวจเยี่ยม ได้ร่วมทำกิจกรรมจิตอาสาพัฒนา ทำความสะอาดคลองคูเมืองเดิมและบริเวณโดยรอบศาลาว่าการกลาโหม รวมทั้งเยี่ยมชมและรับฟังการบรรยายพิพิธภัณฑ์ศาลาว่าการกลาโหม พิพิธภัณฑ์ปืนใหญ่ และนิทรรศการเฉลิมพระเกียรติฯ บริเวณด้านหน้าศาลาว่าการกลาโหม
ทั้งนี้ ถือเป็นโอกาสอันดีที่กำลังพลทุกนายได้มาร่วมกันเทิดพระเกียรติ แสดงออกถึงความจงรักภักดี และ
น้อมรำลึกในพระมหากรุณาธิคุณ ของในหลวงรัชกาลที่ 9 ถือเป็นการสืบสานพระราชปณิธานด้านการอนุรักษ์ทรัพยากรธรรมชาติ ตลอดจนการพัฒนาทรัพยากรดินซึ่งเป็นพื้นฐานสำคัญเพื่อสร้างความมั่นคงทางด้านอาหาร และส่งเสริมให้กำลังพล สำนักงานปลัดกระทรวงกลาโหม ครู นักเรียน และทุกท่านได้ตระหนักถึงคุณค่า และร่วมกันดูแลรักษาทรัพยากรดินให้สามารถใช้ประโยชน์ได้อย่างยั่งยืนต่อไป
วันพุธที่ 7 ธันวาคม 2565
“อลงกรณ์”เดินหน้าพัฒนาเกษตรอินทรีย์วิถีในเมืองมุ่งส่งเสริมเศรษฐกิจชุมชนและอาหารปลอดภัย
“อลงกรณ์”เดินหน้าพัฒนาเกษตรอินทรีย์วิถีในเมืองมุ่งส่งเสริมเศรษฐกิจชุมชนและอาหารปลอดภัย
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ บรรยายในหัวข้อเรื่อง “เกษตรอินทรีย์วิถีในเมือง สู่ BCG Model” ในงานสัมมนาออนไลน์ส่งเสริมเกษตรกรรมยั่งยืนวิถีในเมือง ผ่านระบบ Zoom Cloud Meeting จัดโดย สำนักงานมาตรฐานสินค้าเกษตรและอาหารแห่งชาติ (มกอช.) เพื่อให้ผู้เข้าร่วมสัมมนาตระหนักถึงนโยบายและความสำคัญของเกษตรกรรมยั่งยืน โดยเฉพาะพื้นที่ในเมืองที่สร้างความมั่นคงทางอาหารของคนเมือง รวมถึงสนับสนุนการสร้างพื้นที่เกษตรกรรมในเมืองให้เป็นแหล่งผลิตอาหาร ส่งเสริมคุณภาพชีวิต และเศรษฐกิจชุมชนมีรายได้ด้วยเศรษฐกิจสีเขียว
นายอลงกรณ์ ได้กล่าวถึง 17 เป้าหมายการพัฒนาอย่างยั่งยืนของสหประชาชาติ (Sustainable Development Goals :SDGs) เป็นส่วนหนึ่งของแนวทางในการกำหนดแผนแม่บทเพื่อการพัฒนา เศรษฐกิจและสังคมสู่ความยั่งยืน ซึ่งประเทศไทยเป็นครัวของโลก มีศักยภาพและเป้าหมายในการเป็นประเทศผู้ผลิตและส่งออกเกษตรปลอดภัย และอาหารปลอดภัยท็อปเท็นของโลก โดยกระทรวงเกษตรและสหกรณ์ ได้กำหนดยุทธศาสตร์ที่สำคัญ คือ ยุทธศาสตร์ 3’s (Safety-Security-Sustainability) เกษตรปลอดภัย เกษตรมั่นคง และเกษตรยั่งยืน โดยยกตัวอย่างการเพิ่มพื้นที่สีเขียวและการทำเกษตรกรรมยั่งยืนในประเทศ ๆ เช่น จีน สวีเดน สิงคโปร์ อัลบาเนีย เกาหลีใต้ ญี่ปุ่น ที่สามารถนำมาเป็นแนวทางในการปรับพื้นที่สีเขียวในเมืองให้เข้ากับพื้นที่ในประเทศไทย
ปัจจุบัน กระทรวงเกษตรและสหกรณ์ ได้วางหมุดหมายการพัฒนาเกษตรกรรมยั่งยืนทั้ง 5 สาขา คือ เกษตรอินทรีย์ วนเกษตร เกษตรธรรมชาติ เกษตรทฤษฎีใหม่ และเกษตรผสมผสาน ครอบคลุมทั่วประเทศ เพื่อเพิ่มพื้นที่สีเขียวและทำการเกษตร เป็นการพัฒนาแบบคู่ขนานทั้งในเมืองและชนบท
สำหรับในพื้นที่เมือง มีโครงการพัฒนาเกษตรกรรมยั่งยืนในเมืองเน้นการขับเคลื่อนเกษตรอินทรีย์ อาหารปลอดภัย โดยมีคณะทำงานด้านต่าง ๆ เช่น คณะทำงานพัฒนาเกษตรกรรมยั่งยืนพื้นที่มหาวิทยาลัย (Green Campus) คณะทำงานพัฒนาเกษตรกรรมยั่งยืนพื้นที่โรงเรียนและวิทยาลัย (Green School and College) พื้นที่วัด (Green Temple) คณะทำงานพัฒนาเกษตรกรรมยั่งยืนพื้นที่ชุมชนและท้องถิ่น (Green Community) เน้นการทำงานบนความร่วมมือของทุกภาคส่วนในลักษณะการเป็น partnership ทั้งหน่วยงานภาครัฐ ภาคเอกชน ภาควิชาการ ภาคเกษตรกรและภาคส่วนต่าง ๆ ที่เกี่ยวข้อง ตามแนวทาง BCG Model
ส่วนในชนบทมีโครงการพัฒนาเกษตรกรรมยั่งยืนระดับตำบล (Tumbom Sustainable Agriculture Development Project :TAP) ภายใต้แนวคิด “บริหารโดยชุมชน เป็นของชุมชน เพื่อชุมชน” พร้อมกัน 77 จังหวัด โดยคิกออฟที่จังหวัดเพชรบุรีเป็นจังหวัดแรก มีโครงสร้างการดำเนินงานผ่านคณะกรรมการฯ คณะอนุกรรมการฯ และคณะทำงานฯ ในระดับส่วนกลาง ระดับส่วนภูมิภาค ระดับจังหวัด ระดับอำเภอ และระดับตำบล 7,255 ตำบล ครอบคลุมทุกจังหวัด เพื่อมุ่งสู่การเพิ่มมูลค่าทางเศรษฐกิจ ลดความเหลื่อมล้ำ เพิ่มรายได้เกษตรกรและชุมชน ยกระดับผู้ประกอบการอุตสาหกรรมไทยโดยใช้ 12 คานงัด เป็นเครื่องมือในการสร้างจุดเปลี่ยน และผลักดันภาคการเกษตรของไทยสู่การเป็นประเทศผู้ผลิต ส่งออก เกษตรปลอดภัย และอาหารปลอดภัยของโลกต่อไป
วันพุธที่ 7 ธันวาคม 2565
อว. ทอดผ้าป่า เพื่อน้อมเกล้าน้อมกระหม่อมถวายพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันสวรรคต
อว. ทอดผ้าป่า เพื่อน้อมเกล้าน้อมกระหม่อมถวายพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันสวรรคต
อว. ทอดผ้าป่า เพื่อน้อมเกล้าน้อมกระหม่อมถวายพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันสวรรคต และสมทบทุนโครงการทุนเล่าเรียนหลวงสำหรับพระสงฆ์ไทย ณ วัดหัวลำโพง
(14 พฤศจิกายน 2565) เวลา 14.00 น. ณ วัดหัวลำโพง ถนนพระรามที่ 4 แขวงสี่พระยา เขตบางรัก กรุงเทพมหานคร พระธรรมสุธี (นรินทร์ นรินฺโท ป.ธ.๓) เป็นประธานฝ่ายสงฆ์ ดร.ดนุช ตันเทอดทิตย์ เลขานุการรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) เป็นประธานฝ่ายฆราวาส ในพิธีทอดผ้าป่า เพื่อน้อมเกล้าน้อมกระหม่อมถวายพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันสวรรคต และสมทบทุนโครงการทุนเล่าเรียนหลวงสำหรับพระสงฆ์ไทย โดยมี ดร.จันทร์เพ็ญ เมฆาอภิรักษ์ ผู้ตรวจราชการกระทรวงฯ นายวันนี นนท์ศิริ ผู้ช่วยปลัดกระทรวงฯ ผู้บริหารกระทรวง อว. ข้าราชการ และเจ้าหน้าที่ เข้าร่วมพิธี
โอกาสนี้ ประธานในพิธีจุดธูปเทียนบูชาพระรัตนตรัย ถวายความเคารพเบื้องหน้าพระบรมฉายาลักษณ์ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระบาทสมเด็จพระเจ้าอยู่หัว ภายในพระอุโบสถ เจ้าหน้าที่อาราธนาศีล พระสงฆ์ให้ศีลเสร็จแล้ว ต่อมาประธานในพิธีถวายธูปเทียนแพเบื้องหน้าพระฉายาลักษณ์ พระบาทสมเด็จพระเจ้าอยู่หัว พร้อมอัญเชิญผ้าไตรพระราชทานจากพานแว่นฟ้า ไปที่ต้นผ้าป่า พร้อมนำกล่าวถวายผ้าป่าและถวายผ้าป่า เมื่อพระสงฆ์พิจารณาผ้าป่า เลขานุการรัฐมนตรีฯ พร้อมด้วยผู้บริหารระดับสูงถวายเครื่องไทยธรรม กรวดน้ำ รับพร เป็นอันเสร็จพิธี
วันพุธที่ 7 ธันวาคม 2565
รฟท. จัดกิจกรรมหน่วยแพทย์เฉพาะทางเคลื่อนที่ Doctor Train ครั้งที่ 2
จังหวัดลำปาง ให้บริการตรวจสุขภาพแก่พี่น้องประชาชน เจ้าหน้าที่ ลูกจ้างการรถไฟฯ และครอบครัวฟรี
เมื่อวันที่ 2 ธันวาคม 2565 การรถไฟแห่งประเทศไทย (รฟท.) กระทรวงคมนาคม จัดกิจกรรมออกหน่วยแพทย์เคลื่อนที่ Doctor Train ครั้งที่ 2 ที่โรงรถจักรลำปาง จังหวัดลำปาง โดยมีนายนิรุฒ มณีพันธ์ ผู้ว่าการรถไฟแห่งประเทศไทยเป็นประธานพิธีเปิด พร้อมด้วยศาสตราจารย์นายแพทย์อนันต์ ศรีเกียรติขจร คณบดีคณะแพทยศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง (สจล.) คณะผู้บริหาร รฟท. คณะแพทย์ สจล.และคณะแพทย์โรงพยาบาลบุรฉัตรไชยากร ซึ่งเป็นความร่วมมือระหว่างรฟท. กับสถาบันเทคโนโลยีพระจอมเกล้าเจ้าคุณทหารลาดกระบัง (สจล.) ในการเปิดให้บริการตรวจสุขภาพและคัดกรองโรคแก่ประชาชน เจ้าหน้าที่ ลูกจ้าง รฟท. และครอบครัว ในจังหวัดลำปาง และพื้นที่ภาคเหนือฟรี โดยไม่เสียค่าใช้จ่าย เมื่อวันที่2 - 3 ธันวาคม 2565 ที่ผ่านมา เพื่อสนับสนุนให้ทุกคนมีโอกาสเข้าถึงการรักษาและเสริมสร้างสุขอนามัยที่ดีได้อย่างเท่าเทียมกัน
นายนิรุฒ มณีพันธ์ ผู้ว่าการรถไฟแห่งประเทศไทย เปิดเผยว่า การจัดกิจกรรมหน่วยแพทย์เฉพาะทางเคลื่อนที่ หรือ Doctor Train ถือเป็นกิจกรรมเพื่อสังคมที่ รฟท. จัดขึ้น เพื่อมุ่งเสริมสร้างสุขภาพอนามัยที่ดีแก่พนักงาน ครอบครัวคนรถไฟ และประชาชนทั่วไป โดยได้ร่วมมือกับสถาบันเทคโนโลยีพระจอมเกล้าเจ้าคุณทหารลาดกระบัง (สจล.) จัดทำบันทึกข้อตกลงความร่วมมือการวิจัยและพัฒนาการให้บริการทางการแพทย์เพื่อสร้างความยั่งยืนให้กับสังคม ในการนำศักยภาพของแต่ละฝ่ายมาใช้ให้เกิดประโยชน์สูงสุด ในการให้บริการแพทย์ทางไกล (Telemedicine) และคลินิกเฉพาะทางเคลื่อนที่ทางรถไฟ
สำหรับกิจกรรม Doctor Train ที่จังหวัดลำปาง ถือเป็นการจัดขึ้นในครั้งที่ 2 หลังจากประสบความสำเร็จจากการนำร่องครั้งแรกที่จังหวัดชุมพร เมื่อวันที่ 17-18 สิงหาคม 2565 ที่ผ่านมา โดยรฟท. และ สจล.ได้นำทีมแพทย์ผู้เชี่ยวชาญสาขาเฉพาะทางจากสถาบันเทคโนโลยีพระจอมเกล้าเจ้าคุณทหารลาดกระบัง และโรงพยาบาลบุรฉัตรไชยากร มาให้บริการตรวจสุขภาพและคัดกรองโรค อาทิ การตรวจโรคหัวใจ คลื่นไฟฟ้าหัวใจ EKG ตรวจอัลตราซาวนด์หัวใจ (ECHO) ตรวจคัดกรองจอประสาทตา โรคอายุรกรรม ตรวจสุขภาพทั่วไป อาทิ โรคปอด หอบ หืด นอนกรน รวมถึงให้คำปรึกษาปัญหาสุขภาพฟรี แก่ประชาชน เจ้าหน้าที่ ลูกจ้าง รฟท. และครอบครัว ในจังหวัดลำปาง และพื้นที่ใกล้เคียง ซึ่งมีผู้เข้าร่วมใช้บริการตรวจสุขภาพมากกว่า 622 คน
นอกจากนี้ ภายหลังจากเข้ารับบริการหากพบตรวจโรค คณะแพทย์จะส่งต่อผู้ป่วยไปโรงพยาบาลที่มีความร่วมมือเพื่อทำการรักษาต่อทันที อีกทั้งยังมีระบบการติดตามอาการ ซึ่งจะมีการพัฒนา chatbot เพื่อเฝ้าติดตามอาการผ่านทางทีมแพทย์ที่มีความชำนาญอย่างต่อเนื่อง ซึ่งหลังจากนี้รฟท. และ สจล. มีแผนจะออกให้บริการหน่วยแพทย์เคลื่อนไปยังภูมิภาคอื่นต่อไปอีกด้วย
ท้ายนี้ รฟท. ขอส่งมอบความห่วงใย และมุ่งหวังที่จะร่วมส่งเสริมการดูแลสุขภาพที่ดีแก่ประชาชน พนักงาน ลูกจ้าง รฟท. และครอบครัว เพื่อให้ทุกคนมีโอกาสเข้าถึงการรักษา ดูแลสุขภาพอนามัยที่ดีได้อย่างทัดเทียมกัน ซึ่งเป็นส่วนสำคัญที่ช่วยลดความเหลื่อมล้ำ ยกระดับคุณภาพชีวิตให้ดีขึ้นได้อย่างยั่งยืน
วันพุธที่ 7 ธันวาคม 2565
​รมต.อนุชา เผยผลการดำเนินงาน
​รมต.อนุชา เผยผลการดำเนินงาน "ราชบัณฑิต" ตลอดปี 65 สูงกว่ามาตรฐาน เตรียมเดินหน้าสร้างองค์ความรู้เข้าถึงทุกกลุ่ม ตอกย้ำองค์กรวิชาการหลักของประเทศ
วันนี้ 7 ธันวาคม 2565 นายอนุชา นาคาศัย รัฐมนตรีประจำสำนักนายกรัฐมนตรี เดินทางตรวจเยี่ยมสำนักงานราชบัณฑิตยสภา หน่วยงานในกำกับดูแล ติดตามการดำเนินงานประจำปี 2565 และแผนการปฏิบัติงานปี 2566 รวมถึงความคืบหน้าการบูรณะ “เรือนเจ้าจอมมารดาเลื่อน” ให้เป็นหอประวัติราชบัณฑิตยสภา โดยมี นายธัชชญาณ์ณัช เจียรธนัทกานนท์ เลขานุการรัฐมนตรีประจำสำนักนายกรัฐมนตรี และ นายศานติ ภักดีคำ รองเลขาธิการราชบัณฑิตยสภา รักษาราชการแทนเลขาธิการราชบัณฑิตยสภา พร้อมด้วยคณะผู้บริหารราชบัณฑิตยสภาเข้าร่วม
รัฐมนตรีประจำสำนักนายกรัฐมนตรี กล่าวขอบคุณคณะผู้บริหารและเจ้าหน้าที่สำนักงานราชบัณฑิตยสภา ที่ปฎิบัติงานด้วยความมุ่งมั่นจนทำให้ผลการดำเนินงานในปี 2565 สูงกว่าเป้าหมาย และมอบนโยบายให้สำนักงานราชบัณฑิตยสภาดำเนินการประชาสัมพันธ์เชิงรุก เพื่อสร้างความเข้าใจแก่ประชาชนถึงบทบาทและความสำคัญของสำนักงานฯ ต่อภาคส่วนต่างๆ ของประเทศไทย ขณะเดียวกัน ขอให้ทางสำนักงานฯ นำเสนอเนื้อหาและการดำเนินงานผ่านรูปแบบดิจิทัลมากขึ้น โดยอาจขอความร่วมมือจากกระทรวงดิจิทัลเพื่อเศรษฐกิจและสังคม หรือ สำนักงานพัฒนารัฐบาลดิจิทัล (สพร.) เพื่อพัฒนาการดำเนินงานให้เข้าถึงประชาชนได้อย่างครอบคลุม
สำหรับแผนการปฏิบัติงานในปีงบประมาณ 2566 สำนักงานราชบัณฑิตยสภา มีเป้าหมายในการสร้างองค์ความรู้ในศาสตร์สาขาต่างๆ และกำหนดมาตรฐานการใช้ภาษาไทย ให้บริการวิชาการแก่ส่วนราชการ รัฐวิสาหกิจ หน่วยงานอิสระตามรัฐธรรมนูญ องค์การมหาชน หน่วยงานอื่นของรัฐ สถาบันการศึกษา หน่วยงานเอกชน และประชาชน เพื่อให้บรรลุตามผลสัมฤทธิ์ คือ ประชาชนไทยมีความรู้ความเข้าใจในองค์ความรู้ที่สำนักงานราชบัณฑิตยสภาเผยแพร่และสามารถนำไปใช้ได้อย่างถูกต้องตามกาลเทศะ
วันพุธที่ 7 ธันวาคม 2565
SME D Bank ยกทัพ ‘เติมทุนคู่พัฒนา’ ร่วมงาน ‘Thailand Smart Money’ จัดโปรโมชั่นสินเชื่อดี ฟรีค่าธรรมเนียม ติดปีก SMEs เดินหน้าธุรกิจเต็มพิกัด
SME D Bank ยกทัพ “เติมทุนคู่พัฒนา” ให้บริการในงาน “Thailand Smart Money กรุงเทพฯ ครั้งที่ 13” เทศกาลการเงิน-การลงทุน ส่งท้ายปี 2565 ระหว่างวันที่ 9-11 ธ.ค.65 ณ ชั้น 5 BCC Hall เซ็นทรัล ลาดพร้าว ที่ “บูธหมายเลข K3”
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ธนาคารเพื่อเอสเอ็มอีไทย ยกทัพ “เติมทุนคู่พัฒนา” ให้บริการในงาน “Thailand Smart Money กรุงเทพฯ ครั้งที่ 13” เทศกาลการเงิน-การลงทุน ส่งท้ายปี 2565 ระหว่างวันที่ 9-11 ธ.ค.65 ณ ชั้น 5 BCC Hall เซ็นทรัล ลาดพร้าว ที่ “บูธหมายเลข K3” พบกับโปรโมชั่นสินเชื่อพิเศษ เสริมสภาพคล่องกิจการ ผ่าน “โครงการสินเชื่อธุรกิจที่เป็นมิตรต่อสิ่งแวดล้อม” หรือ “BCG Loan” สนับสนุนให้เอสเอ็มอี มีเงินทุนไปยกระดับพัฒนาสู่ BCG Model ผลักดันธุรกิจเติบโตอย่างยั่งยืน รับสิทธิพิเศษ เมื่อยื่นกู้พร้อมอนุมัติและจัดทำนิติกรรมสัญญาภายในวันที่ 30 ธ.ค.65 นี้ รับอัตราดอกเบี้ยพิเศษ ปีแรกคงที่ 3.99% พร้อมยกเว้นการเรียกเก็บค่าธรรมเนียมวิเคราะห์โครงการ (Front end Fee) และปลอดชำระเงินต้นสูงสุด 2 ปี ช่วยให้เอสเอ็มอีลดภาระการผ่อนชำระ บริหารจัดการต้นทุนธุรกิจได้เหมาะสม วงเงินกู้สูงสุด 50 ล้านบาทต่อราย ระยะเวลาผ่อนชำระนานสูงสุด 12 ปี
อีกทั้ง รับสิทธิเข้าร่วมโครงการ “SME D Coach” ให้คำปรึกษาธุรกิจ โดยโค้ชมืออาชีพ ยกระดับธุรกิจ ช่วยเพิ่มรายได้ ขยายตลาดเติบโต โดยไม่มีค่าใช้จ่ายใดๆ ทั้งสิ้น พิเศษ! ยื่นขอสินเชื่อภายในงาน รับบัตร STARBUCKS CARD มูลค่า 200 บาท (จำนวนจำกัด) หรือลงทะเบียนรับคำปรึกษาแนะนำสินเชื่อ รับ Gift Set “SME D Gift ดูแลด้วยใจ” สอบถามข้อมูลเพิ่มเติมได้ที่ ฝ่ายพัฒนาและสนับสนุนผู้ประกอบการ โทร. 02-265-3800 หรือ Call Center 1357
วันพุธที่ 7 ธันวาคม 2565
Thailand and Brunei to work together and support each other under ASEAN and multilateral frameworks
Thailand and Brunei to work together and support each other under ASEAN and multilateral frameworks
December 7, 2022, at 09.30hrs, at the Ivory Room, Thai Khu Fah Building, Government House, H.E. Mr. Pengiran Haji Sahari bin Pengiran Haji Salleh, Ambassador of Brunei Darussalam to Thailand, paid a courtesy call on Prime Minister and Defense Minister Gen. Prayut Chan-o-cha on occasion of his assumption of the position. Deputy Secretary-General to the Prime Minister and Acting Government Spokesperson Anucha Burapachaisri disclosed gist of the meeting as follows:
The Prime Minister welcomed back the ambassador to Thailand as this is his 2nd tenure in the country, and affirmed the Thai Government’s commitment to provide full support. He also expressed confidence that relations between the two countries would be well advanced and tightened with the Ambassador’s experiences and expertise. The Prime Minister also conveyed his profound gratitude toward the Sultan of Brunei Darussalam and Prince Abdul Mateen for their attendance at the 29th APEC Economic Leaders’ Meeting, and the royal support provided to Thailand’s hosting of the APEC 2022. He hoped that outcomes of the APEC Economic Leaders’ Meeting would pave ways and opportunities to private sector of the APEC economies and ASEAN member countries in a sustainable manner.
The Bruneian Ambassador expressed pleasure to meet with the Prime Minister today, and congratulated Thailand’s success as host of the APEC Economic Leaders’ Meeting. He also commended the country’s effective response to COVID-19 which has led to economic recovery and revival of tourism activities. Relations between Thailand and Brunei have been close and cordial with constant exchange of high-level visits, both at the royal family and the government levels. Brunei wishes to seek further cooperation with Thailand in the areas of the latter’s expertise, especially agriculture, livestock, trade and investment, and tourism, and to learn from Thailand on developing community businesses.
Both parties agreed that it is important for Thailand and Brunei to strengthen relations and cooperation amidst the changing global situation and challenges, and to support each other at the international stage. The two countries should join hands in promoting food security and energy security. Thailand stands ready to share its experiences and expertise on agriculture, livestock, aquaculture, healthcare tourism, and Halal food production. The Bruneian Ambassador was of the view that there are plenty of potentials for the two countries to tighten cooperation, especially in the areas of trade and investment, tourism, cultural exchange, labor, and empowerment of grassroots economy.
On multilateral cooperation, Thailand stands ready to cooperate with Brunei to reinforce the ASEAN Community. The Prime Minister commended Brunei’s success on ASEAN chairmanship last year. The Ambassador affirmed Brunei’s commitment to forge cooperation with Thailand under the ASEAN framework and to support each other at the international stage.
วันพุธที่ 7 ธันวาคม 2565
​รัฐบาลอนุมัติเพิ่มราคากลางจำหน่ายผลิตภัณฑ์นมโรงเรียน
วันพุธที่ 7 ธันวาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลสนับสนุนอุตสาหกรรมโคนมไทย โดยอนุมัติปรับเพิ่มราคากลางในการจำหน่ายผลิตภัณฑ์นม
ในโครงการอาหารเสริมโรงเรียน หรือ นมโรงเรียน 0.31 บาท/ถุงหรือกล่อง แบ่งเป็น นมพาสเจอร์ไรส์
จากราคา 6.58 บาท เป็น 6.89 บาท/ถุง และ นมยู เอช ที จาก 7.82 บาท เป็น 8.13 บาท/กล่อง
เพื่อให้สอดคล้องกับการปรับราคารับซื้อน้ำนมโคจากเกษตรกรที่เพิ่มขึ้น 1.50 บาท/กก.
ตามต้นทุนการผลิตน้ำนมที่เพิ่มขึ้น และให้เด็กนักเรียนตั้งแต่ชั้นอนุบาล-
ประถมศึกษาได้รับสารอาหารที่มีประโยชน์อย่างต่อเนื่อง
โดยการปรับราคาในครั้งนี้ไม่ส่งผลกระทบต่อการจัดซื้อนมโรงเรียนของกระทรวงศึกษาธิการ
ส่วนโรงเรียนในสังกัด กทม. และเมืองพัทยา
สามารถปรับแผนงบประมาณก่อนได้หากยังไม่เพียงพอให้เสนอขอจากสำนักงบประมาณต่อไป
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 7 ธันวาคม 2565
บสย. เปิดเวที KM & INNO day 2022 โชว์ไอเดียสร้างสรรค์สู่องค์กรนวัตกรรม
บสย. เปิดเวทีสร้างสรรค์ KM & INNO day 2022 จัดประกวดโครงการ IDEA สู่ INNO ต่อยอดแนวคิด สู่องค์กรนวัตกรรม
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) ต้อนรับ นายสุพัฒน์ เมธีวรพจน์ ประธานกรรมการด้านการกำกับดูแลกิจการที่ดีและการแสดงความรับผิดชอบต่อสังคม บสย. ในโอกาสประธานเปิดงาน “KM & INNO day 2022” และกรรมการตัดสิน ร่วมด้วย นายวิเชษฐ วรกุล รองผู้จัดการทั่วไปอาวุโส สายงานการเงิน นางดุสิดา ทัพวงษ์ รองผู้จัดการทั่วไป สายงานบริหารช่องทางและพัฒนาผู้ประกอบการ ในโครงการ “IDEA สู่ INNO” เปิดเวทีให้พนักงาน บสย. ในฝ่ายงานต่างๆ ได้นำเสนอไอเดียใหม่ๆ จุดประะกายความคิดสร้างสรรค์ เปิดกว้างให้ทุกฝ่ายคิดค้นนวัตกรรมเพื่อการพัฒนายกระดับการทำงานสู่องค์กรนวัตกรรม ภายใต้โจทย์ แตกต่าง ใหม่ และ สร้างคุณค่า โดยลดเวลา ลดค่าใช้จ่าย และลดความเสี่ยงในการทำงาน
โครงการ IDEA สู่ INNO เป็นหนึ่งในแผนการจัดการนวัตกรรม ปี 2564-2568 รองรับเกณฑ์การประเมินผลการดำเนินงานรัฐวิสาหกิจ (Enablers) 4 ด้าน คือ 1.การเชื่อมโยงและสอดคล้องกับทิศทาง นโยบาย ยุทธศาสตร์ และแผนวิสาหกิจ 2.การมีส่วนร่วมจากบุคลากร บสย. ทุกระดับ 3.การประเมินเชิงระบบ ครอบคลุมทุกมิติที่เกี่ยวข้องกับความสำเร็จของการพัฒนาระบบการจัดการนวัตกรรม ได้แก่ ความคิดเชิงสร้างสรรค์ กระบวนการ และเทคโนโลยีสารสนเทศ 4.การบูรณาการการจัดการนวัตกรรมกับงานประจำ ตามภารกิจและยุทธศาสตร์ของ บสย. โดยในปี 2565 มีผลงานดีเด่นที่ได้รับการคัดเลือกจากคณะกรรมการ ประจำปี 2565 3 ลำดับแรก ได้แก่
โครงการสอบทานหนังสือค้ำประกันภายหลังการค้ำประกัน โดยใช้เทคโนโลยี OCR (Optical Charcter Recognition) เป็นเครื่องมือแปลงไฟล์ข้อมูล หรือรูปภาพถูกจัดเก็บ ค้นหา แก้ไข และวิเคราะห์ข้อมูลได้ง่ายขึ้น ลดปริมาณเอกสาร (Hard Copy) สู่ไฟล์อิเล็คทรอนิกส์ พร้อมนำ Text Compare ในการตรวจสอบและค้นหาความแตกต่าง แทน MS Word หรือ Google Docs ซึ่งใช้ทรัพยากรน้อย
โครงการ TCG Platform on Line OA พัฒนาโปรแกรม Line เข้าถึงบริการต่าง ๆ ของ บสย. จัดระเบียบ จัดทำระบบสมาชิก เพิ่มพูนความรู้ความเข้าใจและบทบาทหน้าที่ของฝ่ายงานที่เกี่ยวข้องเพื่อพัฒนา Chatbot เพื่อลูกค้า รวมถึงการพัฒนาการสื่อสารภายในองค์กร เพื่อสร้างการมีส่วนร่วมของพนักงาน (Engagement)
โครงการหลักสูตรสร้างชีวิตใหม่ พัฒนาหลักสูตรอบรมด้านการประกอบอาชีพในรูปแบบ VDO เพื่อผู้ต้องขัง สามารถจัดการฝึกอบรมได้ทุกช่วงเวลา และสร้างข้อมูลเชื่อมโยงความช่วยเหลือจากหน่วยงานต่าง ๆ แก่ผู้ต้องขังที่ได้รับอิสรภาพ
วันพุธที่ 7 ธันวาคม 2565
ธ.ก.ส. เตรียมโอนเงินประกันรายได้เกษตรกรผู้ปลูกข้าว ปี 2565/66 งวดที่ 8 อีกกว่า 500 ล้านบาท 8 ธ.ค. นี้
ธ.ก.ส. ได้เตรียมโอนเงินส่วนต่างระหว่างราคาประกันกับราคาเกณฑ์กลางอ้างอิงในงวดที่ 8 เข้าบัญชีเกษตรกรในวันที่ 8 ธันวาคม 2565 เป็นจำนวนเงิน 557.58 ล้านบาท โดยมีเกษตรกรได้รับประโยชน์จำนวน 192,775 ครัวเรือน
นายกษาปณ์ เงินรวง รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามมติคณะรัฐมนตรี เมื่อวันที่ 15 พฤศจิกายน 2565 เห็นชอบให้ดำเนินโครงการประกันรายได้เกษตรกรผู้ปลูกข้าว ปี 2565/66 วงเงินงบประมาณตามกรอบมาตรา 28 แห่งพระราชบัญญัติวินัยการเงินการคลังของรัฐ พ.ศ. 2561 จำนวน 18,700.13 ล้านบาท และมติคณะกรรมการ ธ.ก.ส. เมื่อวันที่ 21 พฤศจิกายน 2565 เห็นชอบให้ ธ.ก.ส. ดำเนินโครงการประกันรายได้เกษตรกรผู้ปลูกข้าว 5 ชนิด ได้แก่ ข้าวเปลือกหอมมะลิ ข้าวเปลือกหอมมะลินอกพื้นที่ ข้าวเปลือกปทุมธานี ข้าวเปลือกเจ้า และข้าวเปลือกเหนียว ในพื้นที่เพาะปลูกข้าวทั่วประเทศ ที่ขึ้นทะเบียนกับกรมส่งเสริมการเกษตร ประมาณ 4.68 ล้านครัวเรือน เพื่อช่วยเหลือเกษตรกรผู้ปลูกข้าวและป้องกันความเสี่ยงด้านราคาไม่ให้ประสบปัญหาขาดทุน ลดภาระปัญหาราคาผลผลิตตกต่ำ โดยที่กลไกตลาดยังคงทำงานเป็นปกติ ซึ่ง ธ.ก.ส. ได้เริ่มโอนเงินประกันรายได้ งวดที่ 1-7 สำหรับเกษตรกรที่แจ้งวันที่คาดว่าจะเก็บเกี่ยวในช่วงวันที่ 15 ตุลาคม ถึง 25 พฤศจิกายน ตั้งแต่วันที่ 24 พฤศจิกายน 2565 เป็นจำนวนเงิน 6,697.65 ล้านบาท มีเกษตรกรได้รับประโยชน์ จำนวน 2.33 ล้านครัวเรือน
สำหรับเกษตรกรที่แจ้งวันที่คาดว่าจะเก็บเกี่ยวในช่วงวันที่ 26 พฤศจิกายน ถึง 2 ธันวาคม 2565 ธ.ก.ส. ได้เตรียมโอนเงินส่วนต่างระหว่างราคาประกันกับราคาเกณฑ์กลางอ้างอิงในงวดที่ 8 เข้าบัญชีเกษตรกรในวันที่ 8 ธันวาคม 2565 เป็นจำนวนเงิน 557.58 ล้านบาท โดยมีเกษตรกรได้รับประโยชน์จำนวน 192,775 ครัวเรือน ทั้งนี้ หลักเกณฑ์การจ่ายเงินประกันรายได้ เกษตรกรจะต้องขึ้นทะเบียนเกษตรกรผู้ปลูกข้าวปีการผลิต 2565/66 กับกรมส่งเสริมการเกษตร และต้องแจ้งวันที่คาดว่าจะเก็บเกี่ยว เพื่อใช้เป็นข้อมูลช่วงเวลาที่เกษตรกรจะได้รับสิทธิชดเชย โดยกรมส่งเสริมการเกษตร จะจัดส่งข้อมูลการขึ้นทะเบียนเกษตรกรผู้ปลูกข้าว จำแนกตามช่วงเวลาที่เก็บเกี่ยวและคำนวณปริมาณผลผลิต โดยใช้พื้นที่ทั้งหมดที่ขึ้นทะเบียนปลูกข้าวแต่ละชนิดคูณผลผลิตเฉลี่ยต่อไร่เป็นปริมาณผลผลิตที่ต้องชดเชยส่งให้ ธ.ก.ส. ประมวลผลเพื่อดำเนินการจ่ายเงินเข้าบัญชีเกษตรกรโดยตรงภายใน 3 วัน นับจากวันที่ได้รับราคาเกณฑ์กลางอ้างอิงในแต่ละรอบจากคณะอนุกรรมการกำกับดูแลและกำหนดเกณฑ์กลางอ้างอิงโครงการประกันรายได้ ผู้ปลูกข้าว
​
ทั้งนี้ เกษตรกรสามารถรตรวจสอบผลการโอนเงินได้ทางแอปพลิเคชัน ธ.ก.ส. A-Mobile และ A-Mobile Plus ตลอด 24 ชั่วโมงและจะมีข้อความแจ้งเตือนเงินเข้าบัญชีผ่าน LINE Official BAAC Family กรณีที่ลูกค้าสมัครใช้บริการ BAAC Connect รวมถึงสามารถเบิกถอนเงินสดผ่านตู้ ATM ของ ธ.ก.ส. ทั่วประเทศ สำหรับเกษตรกรที่มีข้อสอบถามเกี่ยวกับโครงการดังกล่าวนี้ สามารถติดต่อสอบถามได้ที่ ธ.ก.ส. ทุกสาขาทั่วประเทศ
วันพุธที่ 7 ธันวาคม 2565
‘รมช.มนัญญา’ ติดตามความคืบหน้าโครงการก่อสร้างอ่างเก็บน้ำคลองแอ่ง จ.ตราด
‘รมช.มนัญญา’ ติดตามความคืบหน้าโครงการก่อสร้างอ่างเก็บน้ำคลองแอ่ง จ.ตราด ป้องกันปัญหาอุทกภัย ครอบคลุมพื้นที่กว่า 30,000 ไร่
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ ติดตามความคืบหน้าแผนงานโครงการก่อสร้างอ่างเก็บน้ำคลองแอ่ง ต.หนองบอน อ.บ่อไร่ จ.ตราด โดยมี นายกัฬชัย เทพวรชัย รองผู้ว่าราชการจังหวัดตราด นายนิรันดร์ มูลธิดา รองอธิบดีกรมส่งเสริมสหกรณ์ นายภัสชญภณ หมื่นแจ้ง รองอธิบดีกรมวิชาการเกษตร นายเศกสิทธิ์ โพธิ์ชัย ผู้เชี่ยวชาญด้านวิศกรรมชลประทาน กองพัฒนาแหล่งน้ำขนาดกลาง กรมชลประทาน หัวหน้าส่วนราชการ เกษตรกร เข้าร่วม ณ สำนักงานเทศบาลตำบลหนองบอน อำเภอบ่อไร่ จังหวัดตราด
ทั้งนี้ โครงการอ่างเก็บน้ำคลองแอ่ง ตั้งอยู่หมู่ที่ 2 ตำบลหนองบอน อำเภอบ่อไร่ จ.ตราด มีลักษณะของโครงการเป็นเขื่อนดิน ก่อสร้างปิดกั้นคลองแอ่ง ซึ่งเป็นลำน้ำสาขาของแม่น้ำเขาสมิง สามารถกักเก็บน้ำได้สูงสุด 35.38 ล้านลูกบาศก์เมตร (ลบ.ม.) เมื่อโครงการดังกล่าวก่อสร้างแล้วเสร็จ จะมีพื้นที่ที่ได้รับประโยชน์จากอ่างเก็บน้ำแห่งนี้พื้นที่กว่า 30,000 ไร่ ครอบคลุมพื้นที่ 3 ตำบล ได้แก่ ตำบลหนองบอน ตำบลช้างทูน และตำบลบ่อพลอย จ.ตราด โดยมีระยะเวลาดำเนินการก่อสร้าง 4 ปี (2566 - 2569) งบประมาณก่อสร้าง 680 ล้านบาท เป็นการช่วยป้องกันปัญหาอุทกภัย ในพื้นที่ลุ่มน้ำคลองแอ่งและด้านท้ายน้ำ และแก้ไขปัญหาขาดแคลนน้ำต้นทุนในทำการเกษตรให้แก่เกษตรกรในฤดูแล้ง รวมถึงเป็นแหล่งเก็บกักน้ำสำหรับเพาะปลูก อุปโภค-บริโภค ตลอดจนเป็นแหล่งเพาะพันธุ์สัตว์น้ำ และเป็นแหล่งท่องเที่ยวในท้องถิ่น
“จังหวัดตราดเป็นพื้นที่ที่มีการเพาะปลูกผลไม้ที่สำคัญและมีชื่อเสียง อาทิ ทุเรียน เงาะ ซึ่งจำเป็นต้องใช้น้ำสำหรับการเพาะปลูกปริมาณมาก ที่ผ่านมาประสบปัญหาอุทกภัยสร้างความเดือดร้อนให้กับเกษตรกรชาวสวน กระทรวงเกษตรและสหกรณ์ โดยกรมชลประทาน ตระหนักถึงปัญหาดังกล่าว จึงดำเนินโครงการก่อสร้างอ่างเก็บน้ำคลองแอ่ง เพื่อให้เกษตรกรและประชาชนได้รับประโยชน์สูงสุด ซึ่งอ่างเก็บน้ำดังกล่าวสามารถช่วยแก้ปัญหาอุทกภัยได้เป็นอย่างดี ลดผลกระทบและความเสียหายในพื้นที่เกษตร อย่างไรก็ตามต้องบูรณาการร่วมกับทุกหน่วยงานที่เกี่ยวข้อง เพื่อการบริหารจัดการทรัพยากรน้ำอย่างเป็นระบบและยั่งยืน” รมช.มนัญญาฯ กล่าว
สำหรับแผนการพัฒนาแหล่งน้ำ จ.ตราด มีทั้งหมด 6 โครงการ ประกอบด้วย 1. อ่างเก็บน้ำคลองสะพานหินพร้อมระบบส่งน้ำ (ดำเนินการแล้วเสร็จ) ความจุอ่าง 20 ล้าน ลบ.ม. 2. อ่างเก็บน้ำคลองพร้าว (อยู่ระหว่างดำเนินการ ปี 2564 - 2567) ความจุอ่าง 2.35 ล้าน ลบ.ม.พื้นที่รับประโยชน์ 1,780 ไร่ 3. อ่างเก็บน้ำคลองแอ่ง (ดำเนินการ ปี 2566 - 2569) ความจุอ่าง 35.38 ล้าน ลบ.ม. พื้นที่รับประโยชน์ 30,000 ไร่ 4. อ่างเก็บน้ำห้วยสะตอ (อยู่ระกว่างดำเนินการขออนุญาตใช้พื้นที่) ความจุอ่าง 74.65 ล้าน ลบ.ม. พื้นที่รับประโยชน์ 75,490 ไร่ 5. ระบบส่งน้ำอ่างเก็บน้ำคลองโสน (อยู่ระหว่างดำเนินการออกแบบ) ความจุอ่าง65 ล้าน ลบ.ม. พื้นที่รับประโยชน์ 53,300 ไร่ และ 6. อ่างเก็บน้ำวังตาสังข์ (อยู่ระหว่างดำเนินการศึกษาความเหมาะสม) ความจุอ่าง 30 ล้าน ลบ.ม. พื้นที่รับประโยชน์ 80,000 ไร่
วันพุธที่ 7 ธันวาคม 2565
นายอธิรัฐ รัตนเศรษฐ ติดตามผลการดำเนินงานตามนโยบายการพัฒนาท่าเรือกรุงเทพสู่การเป็นท่าเรือชั้นนำด้วยการให้บริการเชื่อมโยงโครงข่ายด้านการขนส่งสินค้าและระบบโลจิสติกส์แบบครบวงจร
...
วันพุธที่ 7 ธ.ค. 65 เวลา 13.00 น. ณ สำนักงานการท่าเรือแห่งประเทศไทย นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เป็นประธานการประชุมร่วมกับคณะผู้บริหารการท่าเรือฯ เพื่อติดตามความคืบหน้าการดำเนินงานตามนโยบายที่มอบให้การท่าเรือแห่งประเทศไทย (กทท.) จัดทำแผนการพัฒนาท่าเรือกรุงเทพฯ สู่การเป็นท่าเรือชั้นนำด้วยการให้บริการเชื่อมโยงโครงข่ายด้านการขนส่งสินค้าและระบบโลจิสติกส์แบบครบวงจร ควบคู่กับการบริหารจัดการท่าเรือ โดยพัฒนาพื้นที่ให้เกิดประโยชน์สูงสุด ดังนี้
1. โครงการจัดตั้งเขตปลอดอากรในพื้นที่ท่าเรือกรุงเทพ (Bangkok Port Free Zone) สร้างกิจกรรมใหม่ ยกระดับการให้บริการ สร้างรายได้ให้กับท่าเรือกรุงเทพเพิ่มเติม
2. แนวทางการเพิ่มรายได้ของการท่าเรือฯ ภายในพื้นที่/นอกพื้นที่เขตรั้วศุลกากร
2.1 ภายในพื้นที่เขตรั้วศุลกากรท่าเรือกรุงเทพ
- โครงการความร่วมมือทางธุรกิจกับ บ.ไปรษณีย์ไทยฯ แนวทางความร่วมมือ Port to Door, บริการรับ – ส่งสินค้า, บริหารจัดการรถบรรทุก Truck Queue Management, GPS - Tracking
- โครงการพัฒนาระบบ E-DO สำหรับอำนวยความสะดวกให้แก่ผู้มาใช้บริการที่มารับมอบสินค้าและตู้สินค้าให้แก่ผู้บริหารและพนักงานการท่าเรือฯ
2.2 ภายนอกพื้นที่เขตรั้วศุลกากรท่าเรือกรุงเทพ
- การนำพื้นที่แปลงย่อยที่เหมาะสมมาเปิดประมูล
- การนำพื้นที่แปลงใหญ่ที่มีศักยภาพมาพัฒนาเชิงพาณิชย์ พัฒนาพื้นที่ด้านการค้า (สำนักงาน ศูนย์ฝึกอบรม ศูนย์แสดงสินค้า นิทรรศการ ศูนย์การประชุม พื้นที่ค้าปลีก และธนาคาร )
3. การพัฒนาโครงสร้างพื้นฐานและสิ่งอำนวยความสะดวกของท่าเรือกรุงเทพ เพื่อรองรับการพัฒนาสู่มาตรฐานท่าเรือชั้นนำระดับโลก
4. แนวทางความร่วมมือระหว่างท่าเรือกรุงเทพกับท่าเรือเอกชนในแม่น้ำเจ้าพระยาที่เกิดประโยชน์ร่วมกัน
- โครงการท่าเรือไอซีดีกรุงเทพอยุธยา เพิ่มช่องทางการขนส่งตู้สินค้าจากทางบกมาสู่ทางน้ำ(Shift Mode) เพิ่มขีดความสามารถในการรองรับตู้สินค้า แก้ปัญหาการจราจรติดขัดบริเวณท่าเรือฯ และช่วยลดต้นทุนโลจิสติกส์
วันพฤหัสบดีที่ 10 พฤศจิกายน 2565
“ชัยวุฒิ” โชว์เน็ตประชารัฐ ลดช่องว่างการเข้าถึงดิจิทัล ในการประชุมรัฐมนตรีดิจิทัลภูมิภาคเอเชียแปซิฟิค ที่เกาหลีใต้ รับความท้าทาย ยุคเปลี่ยนผ่านสู่ดิจิทัล
“ชัยวุฒิ” โชว์เน็ตประชารัฐ ลดช่องว่างการเข้าถึงดิจิทัล ในการประชุมรัฐมนตรีดิจิทัลภูมิภาคเอเชียแปซิฟิค ที่เกาหลีใต้ รับความท้าทาย ยุคเปลี่ยนผ่านสู่ดิจิทัล
เกาหลีใต้ (10 พ.ย.65) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม เข้าร่วมการประชุมรัฐมนตรีดิจิทัลของภูมิภาคเอเซียแปซิฟิค Asia – Pacific Digital Ministerial Conference สมัยที่ 1 ที่กรุงโซล สาธารณรัฐเกาหลี จัดโดยกระทรวงวิทยาศาสตร์ เทคโนโลยีสารสนเทศและการสื่อสาร (Ministry of Science and ICT) ของสาธารณรัฐเกาหลี ร่วมกับคณะกรรมาธิการเศรษฐกิจและสังคมสำหรับเอเชียและแปซิฟิก (เอสแคป) (Economic and Social Commission for Asia and the Pacific - ESCAP) โดยมี ดร. ลี จอง โฮ รัฐมนตรีว่าการกระทรวงวิทยาศาสตร์เทคโนโลยีสารสนเทศและการสื่อสารของสาธารณรัฐเกาหลี เป็นประธานการประชุมครั้งนี้ พร้อมด้วยรัฐมนตรี ผู้แทนระดับสูง ร่วมด้วยนางอาร์มิดา ซัลเซียะฮ์ อาลิสจะฮ์บานา เลขาฯ เอสแคป เข้าร่วมการประชุมฯ
โดยในการประชุมฯ ได้มีการหารือสถานะ ความท้าทาย และแนวทางการเปลี่ยนผ่านทางดิจิทัล การลดความเหลื่อมล้ำ และเสริมสร้างความร่วมมือดิจิทัลในระดับภูมิภาค ตามเจตจำนงที่ประเทศสมาชิกเอสแคปให้ไว้ในปฏิญญากรุงเทพฯ ว่าด้วยการเฉลิมฉลองครบรอบ 75 ปี การก่อตั้งเอสแคป รวมทั้งการรับรองปฏิญญาว่าด้วยความร่วมมือทางดิจิทัลเพื่อกำหนดอนาคตร่วมกัน (Ministerial Declaration on Digital Cooperation for Shaping Our Common Future) ซึ่งเป็นเอกสารผลลัพธ์การประชุมในครั้งนี้
นอกจากนี้ รัฐมนตรี/ผู้แทนระดับสูงจากประเทศสมาชิกเอสแคป ได้มีการกล่าวถ้อยแถลงในประเด็นเกี่ยวกับความท้าทายจากสถานการณ์การแพร่ระบาดของโรคโควิด - 19 นโยบายและการดำเนินการที่ประเทศของตนดำเนินการเพื่อส่งเสริมการเชื่อมโยงทางดิจิทัลที่มีคุณภาพสูงและราคาเข้าถึงได้ เพื่อมุ่งไปสู่การเปลี่ยนผ่านทางดิจิทัลให้เป็นสังคมดิจิทัลที่ครอบคลุมและเท่าเทียม
นายชัยวุฒิ กล่าวเพิ่มเติมว่า ทางกระทรวงดีอีเอส ตระหนักถึงความสำคัญของเทคโนโลยีดิจิทัลในช่วงการแพร่ระบาดของโรคโควิด – 19 นับเป็นแรงกระตุ้นและเร่งรัดให้เกิดการเปลี่ยนแปลงทางดิจิทัลทั่วโลกเร็วยิ่งขึ้น ซึ่งประเทศไทยได้ให้เล็งเห็นความสำคัญต่อการเปลี่ยนผ่านไปสู่เศรษฐกิจดิจิทัล โดยได้กำหนดแผนพัฒนาดิจิทัลเพื่อเศรษฐกิจและสังคมขึ้น เพื่อเป็นกรอบในการขับเคลื่อนเศรษฐกิจและสังคมของประเทศ ให้ไปสู่ความมั่นคง มั่งคั่งและยั่งยืน โดยได้การดำเนิน “โครงการเน็ตประชารัฐ” ขึ้นเพื่อลดช่องว่างทางดิจิทัลที่สำคัญของประเทศไทย เพื่อเน้นย้ำถึงความสำคัญของการพัฒนาโครงสร้างพื้นฐานทางดิจิทัล ซึ่งเป็นรากฐานสำคัญที่จำเป็นต่อการพัฒนาด้านดิจิทัลอื่น ๆ ของประเทศ รวมทั้งการพัฒนาและปรับปรุงด้านโครงสร้างพื้นฐานให้แข็งแกร่ง เพื่อให้ภูมิภาคเอเชีย – แปซิก เป็นเศรษฐกิจดิจิทัลที่เจริญเติบโตและยั่งยืน
พร้อมกันนี้ นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม ยังร่วม หารือทวิภาคีกับ นายเอซ่า สาเรพูล รัฐมนตรีว่าการกระทรวงเทคโนโลยีสารสนเทศและการสื่อสารสาธารณรัฐอิสลามอิหร่าน ด้านความร่วมมือเทคโนโลยีสารสนเทศระหว่างไทยกับสาธารณรัฐอิสลามอิหร่าน เพื่อแลกเปลี่ยนความร่วมมือและประสบการณ์ ด้านโทรคมนาคม เทคโนโลยีสารสนเทศ เทคโนโลยีดิจิทัลระหว่างกัน
************************
วันพฤหัสบดีที่ 10 พฤศจิกายน 2565
ปลัดดีอีเอส วิทยากรพิเศษในสัมมนา “การประชาสัมพันธ์การขับเคลื่อนแผนการปฏิรูปประเทศและยุทธศาสตร์ชาติ
ปลัดดีอีเอส วิทยากรพิเศษในสัมมนา “การประชาสัมพันธ์การขับเคลื่อนแผนการปฏิรูปประเทศและยุทธศาสตร์ชาติ
วันนี้(10พฤศจิกายน2565)ศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคมเป็นวิทยากรพิเศษโครงการสัมมนาเชิงปฏิบัติการ“การประชาสัมพันธ์การขับเคลื่อนแผนการปฏิรูปประเทศและยุทธศาสตร์ชาติ”จัดโดยสำนักงานป.ย.ป.ณโรงแรมรอยัลปริ้นเซสหลานหลวง
________________________
วันพฤหัสบดีที่ 10 พฤศจิกายน 2565
เกษตรกรปลูกมัน เฮ! ไทย MOU กับฟิลิปปินส์ ส่งออกมันเส้น - อัดเม็ด สร้างรายได้กว่า 2 หมื่น ลบ./ปี ช่วยดันราคามันสูงขึ้นต่อเนื่อง
.....
ข่าวดีสำหรับพี่น้องเกษตรกรผู้ปลูกมันสำปะหลัง ล่าสุด ก.พาณิชย์ จับมือกับสมาคมผู้ผลิตอาหารสัตว์ของฟิลิปปินส์ (The Philippines Association of Feed Millers, Inc.: PAFMI) จัดกิจกรรมลงนามบันทึกข้อตกลง (MOU) เจรจาซื้อขายมันเส้นและมันอัดเม็ดของไทย คิดเป็นมูลค่ากว่า 20,000 ล้านบาท/ปี ระหว่างสมาคมโรงงานผู้ผลิตมันสำปะหลังภาคตะวันออกเฉียงเหนือ สมาคมการค้ามันสำปะหลังไทย และสมาคมโรงงานผลิตภัณฑ์มันสำปะหลังไทย กับสมาคมผู้ผลิตอาหารสัตว์ของฟิลิปปินส์ (PAFMI) เมื่อวันที่ 6 พ.ย. 65 ที่ผ่านมา
.
นับเป็นการซื้อขายล็อตใหญ่ที่สุดในประวัติศาสตร์ เนื่องจากประเทศฟิลิปปินส์มีความต้องการนำเข้ามันสำปะหลังจากไทยไปใช้เป็นวัตถุดิบทางเลือกสำหรับผลิตอาหารสัตว์ เพื่อทดแทนข้าวโพดเลี้ยงสัตว์และธัญพืชอื่นที่มีราคาสูงขึ้นจากสถานการณ์ความขัดแย้งรัสเซีย - ยูเครน
.
แม้ปัจจุบันราคามันสำปะหลังในประเทศทั้งระบบจะอยู่ในเกณฑ์ดี แต่รัฐบาลไม่ได้นิ่งนอนใจ เร่งขยายตลาดส่งออกมันสำปะหลังต่อเนื่องเพื่อให้เกษตรกรเชื่อมั่นว่าจะมีตลาดที่ดีรองรับ สามารถจำหน่ายผลผลิตได้ในราคาที่เป็นธรรมและสอดคล้องกับกลไกตลาดโลก
#ไทยคู่ฟ้า#สื่อสารรัฐบาลไทย
-------------------
วันพฤหัสบดีที่ 10 พฤศจิกายน 2565
กรมเจ้าท่า ขับเคลื่อนพัฒนาโครงการสำคัญ ให้เกิดเป็นรูปธรรม ยกระดับคุณภาพชีวิตประชาชน ตามนโยบายรัฐบาล
...
กรมเจ้าท่า ขับเคลื่อนพัฒนาโครงการสำคัญ ให้เกิดเป็นรูปธรรม ยกระดับคุณภาพชีวิตประชาชน ตามนโยบายรัฐบาล
วันที่ 9 พฤศจิกายน 2565 ดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม และคณะ ประชุมติดตามผลการดำเนินงานพร้อมมอบนโยบายให้แก่กรมเจ้าท่า โดยมีนายสรพงศ์ ไพฑูรย์พงษ์ รักษาการอธิบดีกรมเจ้าท่า นายสมชาย สุมนัสขจรกุล รองอธิบดีกรมเจ้าท่า ด้านวิชาการ นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย และคณะผู้บริหาร ร่วมให้การต้อนรับและเข้าร่วมประชุม ณ ห้องประชุมวิสูตรสาครดิษฐ์ ชั้น 4 อาคาร 162 ปี กรมเจ้าท่า พร้อมด้วยผู้อำนวยการสำนักงานเจ้าท่าภูมิภาคที่ 1 - 7 และสาขา และผู้อำนวยการสำนักงานพัฒนาและบำรุงรักษาทางน้ำที่ 1 - 8 ร่วมประชุมผ่านระบบทางไกล cisco
กรมเจ้าท่า ได้รายงานผลการเบิกจ่ายงบประมาณปี 2565 ผลสัมฤทธิ์ปี 2565 ภาพรวมการดำเนินโครงการสำคัญต่างๆ ในปี 2566 ตามแผนยุทธศาสตร์กรมเจ้าท่า และได้รายงานผลการดำเนินการตามข้อสั่งการรัฐมนตรีว่าการกระทรวงคมนาคม ทั้ง 15 นโยบาย และรัฐมนตรีช่วยว่าการกระทรวงคมนาคม 2 นโยบาย รวมถึงการดำเนินการในช่วงอุทกภัย โดยการจัดตั้ง “ศูนย์ช่วยเหลือผู้ประสบอุทกภัย” พร้อมบูรณาการร่วมกับหน่วยงานที่เกี่ยวข้อง เพื่อเฝ้าระวังและช่วยเหลือประชาชนตลอดระยะเวลาที่ประสบปัญหาอุทกภัยจนกระทั่งเข้าสู่สภาวะการณ์ปกติ นอกจากนี้ กรมเจ้าท่า ได้จัดกิจกรรมกับหน่วยงานที่เกี่ยวข้องในการรวมพลบูรณาการ ปฏิบัติงาน “ลอยกระทงปลอดภัย..ไร้อุบัติเหตุ” ซึ่งผลจากการดำเนินการทำให้ไม่มีอุบัติเหตุและเหตุการณ์โดยรวมปกติ
ในการนี้ นายอธิรัฐ ได้ติดตามผลการดำเนินงานตามนโยบาย/ แผนงานและข้อสั่งการ ปี 2565 และมอบนโยบายการดำเนินงานกรมเจ้าท่า ปี 2566 ดังนี้
1. การปรับปรุงท่าเรือโดยสารแม่น้ำเจ้าพระยา (Smart Pier) ในปี 2565 กรมเจ้าท่าสร้างท่าเรือแล้วเสร็จพร้อมใช้งาน จำนวน 5 ท่า ได้แก่ ท่ากรมเจ้าท่าท่าสะพานพุทธ ท่านนทบุรี ท่าช้าง ท่าสาทร ซึ่งอยู่ระหว่างดำเนินการพร้อมเปิดใช้งานภายในปี 2565 จำนวน 6 ท่า ได้แก่ ท่าเตียนท่าบางโพท่าพระราม 7ท่าพายัพ ท่าราชินี ท่าเกียกกาย ในปี 2566 ปรับปรุงก่อสร้างจำนวน 3 ท่าเรือ ได้แก่ ท่าปิ่นเกล้าท่าพระราม 5ท่าปากเกร็ด
2. การขุดลอกต่างตอบแทนแก้ปัญหาภัยแล้งในปี 2565 กรมเจ้าท่าได้ดำเนินการขุดลอกไปแล้ว 132 แห่ง ปริมาณดินรวม 18,160,500 ลบ.ม./ ขุดลอกต่างตอบแทนและอื่นๆ ปริมาณ 5.00 ล้าน ลบ.ม. ประหยัดงบประมาณ 285 ล้านบาท ในปี 2566จำนวน 54 แห่ง ปริมาณดินรวม 4,048,600 ลบ.ม./ ขุดลอกต่างตอบแทนและอื่นๆ (ออกใบอนุญาตแล้ว) รวม 170,101.2 ลบ.ม.
3. เรือไฟฟ้า (EV BOAT) ในแม่น้ำเจ้าพระยา ปัจจุบันมี จำนวน 26 ลำ ในปี 2565 เพิ่มขึ้น 11 ลำ ในปี 2566 เพิ่มขึ้น 7 ลำ
4. องค์การทางทะเลระหว่างประเทศ (IMO) ในปี 2565 ดำเนินการตามแผนปฏิบัติการแก้ไขข้อบกพร่อง (CAP) จำนวน 29 รายการ ในปี 2566 เตรียมความพร้อมรับการตรวจประเมินจากองค์กรทางทะเลระหว่างประเทศ (IMO) ในเดือนกุมภาพันธ์ 2566 (ระหว่างวันที่ 20 - 27 กุมภาพันธ์ 2566)
ท้ายนี้ รักษาการอธิบดีกรมเจ้าท่า รับนโยบายของรัฐมนตรีว่าการกระทรวงคมนาคม และรัฐมนตรีช่วยว่าการกระทรวงคมนาคม เพื่อนำไปสู่การปฏิบัติให้เป็นไปตามแผนและสอดรับนโยบายของรัฐบาล พร้อมเดินหน้าโครงการสำคัญต่างๆ ของกรมเจ้าท่า เพื่อให้ประชาชนได้รับประโยชน์สูงสุด และดำเนินการด้วยความรอบคอบ โปร่งใส เป็นไปตามระเบียบ กฎหมายที่เกี่ยวข้องและหลักธรรมาภิบาลอย่างเคร่งครัดต่อไป